**Tantárgyi tematika és félévi követelményrendszer**

**Vállalatértékelés és erőforrásgazdálkodás – BAI0037L**

***Beregszászi kihelyezett tagozat – Online oktatás***

**Gazdálkodási és menedzsment Bsc**

**Féléves tematika:**

1. *konzultáció:*A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A vállalatértékelés célja, az értékelési elvek csoportosítása. A hatékonyság elemzése vállalatgazdaságtani szempontból. A vállalat rendszerszemléletű értelmezése. A vállalkozások erőforrásai, az erőforrások főbb jellemzői, tulajdonságai, csoportosítási lehetőségei. A félév során készítendő esettanulmány feladatainak megbeszélése.
2. *konzultáció:* A tőke értelmezése, általános jellemzői, forrásai. Saját és idegen tőkeforrások értékelése. A megtérülés követelménye, a vállalkozás bevételeinek megtérülési tartalom szerinti szerkezete. Befektetett eszközök és csoportjai a vállalati gazdálkodásban. Az amortizáció funkciói, elszámolásának lehetőségei. Beruházási ismeretek, beruházási döntések ökonómiai sajátosságai.
3. *konzultáció:* Forgóeszközök értékelése, csoportosítása. Anyag és készletgazdálkodás, logisztikai feladatok, vállalati logisztikai kapcsolódások. A vállalkozó, mint erőforrás. Az erőforrásként kezelt információ szerepe a vállalkozásokban. A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése, s az optimális döntések meghozatalának elmélete és gyakorlata. Gazdaságossági számítások alapjai. Fedezeti kalkuláció és az ÁKFN struktúra alapjai. A gyakorlati jegyek kihirdetési idejének megbeszélése, pótlási lehetőségek ismertetése.

**A foglalkozásokon történő részvétel:**

Online oktatás – Moodle felületen való részvétel, illetve Microsoft Teamsben meghirdetett időpontban lévő konzultáción részvétel.

**Félévi követelmény: gyakorlati jegy**

**Az értékelés módja, ütemezése:**

A félév során a hallgatók a megbeszélt feladatok és szempontok alapján Esettanulmányt készítenek, melyet elektronikus formában juttatnak el az oktatóhoz. A gyakorlati jegyek kihirdetésére, pótlási lehetőségek ismertetésére egyeztetett időpontban kerül sor.

**A félévközi ellenőrzések követelményei:**

A dolgozat 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet az Esettanulmány érdemjegye határozza meg. Amennyiben ez elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2020. szeptember 01.

 **Kozmáné Petrilla Gréta**

 **Gazdálkodástudományi Intézet**